На Дзятлаўшчыне прыдумалі новы брэнд — свята танца. Настасся Голуб паведамляе, што прайшло яно ў гарадскім пасёлку Наваельня. Свята рабілі народны духавы аркестр, заслужаны калектыў Рэспублікі Беларусь — ансамбль танца, музыкі і песні “Белыя росы” з Гродна, Тэатр песні Ірыны Дарафеевай з Мінска, узорны тэатр моды “Спадчына” з Ваўкавыска. Яшчэ дзве навіны ад Настассі Голуб, якая піша пра свята “Дзятлава ў сэрцы маім” з нагоды 520-годдзя горада. Тэатралізацыя і канцэрт адбыліся на плошчы 17 Верасня. У аграгарадку Торкачы праведзены тэатралізаваны абрад “Зялёныя святкі”. Яго арганізатары — удзельнікі дзіцячага клуба аматараў народнай творчасці “Святліца”, які дзейнічае пры Дзятлаўскім раённым цэнтры культуры.